राष्ट्रीय पार्टियों की अज्ञात स्त्रोतों से होने वाली कुल आय जो 2004-05 में 274 करोड़ रुपये थी, 2014-15 में 313 फीसदी बढ़कर 1,131 करोड़ रुपये हो गई । जबकि क्षेत्रीय दलों ने इसी अवधि के दौरान 652 प्रतिशत की लम्बी छलांग लगाई, अज्ञात स्रोतों से क्षेत्रीय दलों की आय `37 करोड़ से बढ़कर 281 करोड़ रुपये हो गई । इससे भी अधिक चिंताजनक तथ्य यह है कि नोटबंदी पर सबसे ज्यादा हायतौबा मचाने वाली बहुजन समाज पार्टी (बसपा) ने तो ब्रह्मास्त्र ही चला दिया, कि उसने तो 20,000 से ऊपर की राशि का कोई दान ही प्राप्त नहीं किया, इस प्रकार से नतीजतन उसका तो आय का शत प्रतिशत ही "अज्ञात स्रोतों" से आया ! इस पार्टी की आय जो 2004 में 5 करोड़ रुपये थी, 2240 प्रतिशत बढकर 112 करोड़ रुपये हो गई ! और वह भी पूरी की पूरी गुमनाम दाताओं से!